Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 04.05.2016

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 9. zasadnutie obecného zastupiteľstva Obce Klenov,
ktoré sa uskutoční dňa 9.5.2016 o 17,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Správa o plnení rozpočtu k 31.3.2016
6)	Prerokovanie žiadosti o prevod parcely
7)	Návrh zmeny rozpočtu rozpočtovým opatrením č. 3/2016
8)	Rôzne
9)	Diskusia
10)	Uznesenie
11)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

Zápisnica 
z deviateho zasadnutia obecného zastupiteľstva v Klenove,
konaného dňa 09.05.2016.
–––––––––––––––––––––––––––––––––––––––––––––––––––––––––- 

Deviate zasadnutie obecného zastupiteľstva v Klenove otvorila a viedla starostka obce. Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní 5 poslanci obecného zastupiteľstva,   
   na základe čoho vyhlásila zasadnutie obecného zastupiteľstva za uznášania schopné.       	 
K bodu 2 - určenie zapisovateľa, overovateľov zápisnice, voľba návrhovej komisie
Overovatelia zápisnice:  Mihaľová Renáta, Mgr. Mikulová Mariana  
Návrhová komisia:      Pekár Marek, Mgr. Michalko Miloslav, PhD., Mihaľová Renáta
Zapisovateľ:            Hovanová Darina 	 
Uznesenie:
Obecné zastupiteľstvo volí návrhovú komisiu v zložení  Pekár Marek, Mgr. Michalko Miloslav, PhD., Mihaľová Renáta 
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.  
Hlasovanie:                     
za: 5        proti:	-		Zdržal sa:  -		neprítomní pri hlasovaní:  -                                      

K bodu 4 – informácia o plnení uznesení
	 Starostka obce povedala, že oslovila 3 firmy, ktoré mali zaslať cenovú ponuku na výmenu verejného osvetlenia za LED lampy. Avšak ani jedna oslovená firma nezaslala žiadnu ponuku. Osobne prišiel pán Štefan Fejerčák zo Sedlíc, zástupca firmy SAF montech, s.r.o., ktorý ponúkol výmenu. Avšak povedal, že ponúkané LED lampy neprinesú pre obec žiadne ušetrenie, bude iba iná – lepšia svietivosť a osvetlenie aj v nočných hodinách. Taktiež firma LEADER LIGHT z Krompách poslala ponuku o zakúpení aspoň 5ks LED svietidiel a to na skúšku.  Poslanci skonštatovali, že zatiaľ sa nebude uvažovať o výmene verejného osvetlenia. 

Uznesenie: 
Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                
K bodu 5 – správa o plnení rozpočtu obce k 31.3.2016
	Správa o plnení rozpočtu obce k 31.3.2016 obdržali poslanci v prílohe pozvánky. Starostka obce na otázky zo strany poslancov zodpovedala.    
Uznesenie:
Obecné zastupiteľstvo zobralo na vedomie správu o plnení rozpočtu obce k 31.3.2016  
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                       
K bodu 6 – Prerokovanie žiadosti o prevod parcely
	Starostka obce prečítala prítomným žiadosť pani Márii Strakovej ohľadom odkúpenia obecných pozemkov. Po dlhej rozprave obecné zastupiteľstvo neschválilo predaj obecných pozemkov.
Uznesenie:
Obecné zastupiteľstvo neschvaľuje predaj obecného pozemku parcelu KN „C“ 451/1 a parcelu KN „C“ 447- evidované na LV č. 93 ako KN „E“ 1020/1 a to pani Márii Strakovej, bytom Sokoľ 121.
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                        
K bodu 7 – Návrh zmeny rozpočtu rozpočtovým opatrením č. 3/2016
	 Starostka obce predložila prítomným poslancom návrh zmeny rozpočtu rozpočtovým opatrením č.3/2016 – ide o účelovo určené finančné prostriedky – jednorazový príspevok na osobné ochranné pracovné prostriedky pre zamestnancov zamestnaných na §54, dotácia na registre adries, a vyúčtovanie volieb do NR SR 2016. Predložené rozpočtové opatrenie je zaokrúhlené na celé eurá.
Uznesenie:
Obecné zastupiteľstvo zobralo na vedomie zmenu rozpočtu rozpočtovým opatrením č.3/2016 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:
Bežné príjmy :  -29,00€				Bežné výdavky:	-29,00€
Kapitálové príjmy : 0,00€				Kapitálové výdavky : 0,00 €
Finančné príjmové operácie :0,00€			Finančné výdavkové operácie : 0,00€
Príjmy celkom	: -29,00€			Výdavky celkom: -29,00€	                                         

Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                      

K bodu 8 - Rôzne
	Starostka obce informovala prítomných poslancov o:
-	zvýšení nájmu za nocľaháreň a to z 218,- na 400,00€/1 rok,
-	pokračovaní v žiadosti SAD o vrátenie spoja č. 11 do pôvodného stavu,
-	pokračovaní v osvetlení zvonica, Pamiatkový úrad vydal súhlasné stanovisko k osvetleniu kultúrnej pamiatky,
-	o prevedenej údržbe (asfaltovanie výtlkov) miestnej komunikácie v dňoch 4. a 6.5.2016,
-	o prevedenej výsadbe 100 ks stromčekov na „Panskej záhrade“ v mesiaci apríl 2016 a v budúcnosti o výsadbe briez na ceste na cintorín ako aj vybudovaní oddychovej lavičky,
-	o súťaži DHZ v obci Žipov dňa 5.6.2016 a o obdržaní dotácie na činnosť DHZ vo výške 700,00€,
-	o zabezpečení VKK na objemný odpad v dňoch 28.4. a 29.4.2016,
-	o plánovanej kontrole civilnej ochrany a informovaní činnosti členov krízového štábu zo strany poslancov,
-	o predložení návrhov na rekonštrukciu autobusových zastávok z vlastných prostriedkov,
-	o príprave VZN obce o odpadoch, ktoré bude platné od 1.7.2016,
-	o osadení basketbalového koša na multifunkčné ihrisko.  

K bodu 9 - diskusia
 	 Mihaľová Renáta sa opýtala, či by nebolo možné spojiť sa so starostom z Hrabkova a ako zástupcovia dotknutých obcí žiadať VÚC o úpravu komunikácie smerom do Hrabkova. 
 	
K bodu 10 – Uznesenie
	Predseda návrhovej komisie p. Marek Pekár prečítal závery z rokovania  uznesenia č. 9/2016.
Hlasovanie poslancov:
Za:  5		Proti: - 	Zdržal sa: -           Neprítomní pri hlasovaní: -

Starostka skonštatovala, že uznesenie je právoplatné.

K bodu 11 – záver
Starostka poďakovala všetkým za účasť a ukončila ôsme zasadnutie obecného zastupiteľstva.
Zasadnutie obecného zastupiteľstva bolo ukončené o 19,00 hod. 

Zapísala:
Bogdaňová Kamila
Dňa 11.5.2016		

 									Kamila Bogdaňová
									 starostka obce

Overovatelia: 
Mihaľová Renáta   ...........................................
Mgr. Mikulová Mariana	..........................................

ZÁVERY  Z ROKOVANIA
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 9.5.2016 prijíma

   U Z N E S E N I E  č. 9/2016
ktorým,  
A . volí
1.	návrhovú komisiu v zložení: 
Pekár Marek, Mgr. Michalko Miloslav, PhD, Mihaľová Renáta   
 
B. berie na vedomie
1. ústnu správu o plnení uznesení z ostatného zasadnutia Obecného zastupiteľstva
2. správu o plnení rozpočtu obce k 31.03.2016
3. návrh zmeny rozpočtu obce rozpočtovým opatrením č. 3/2016 – účelové dotácie

C. Neschvaľuje 
1. predaj obecného pozemku  parcelu KN „C“ 451/1  a parcelu KN  „C“ 447–          evidované na LV č. 93 ako  KN „E“ 1020/1 a to pani Márii Strakovej, bytom Sokoľ 121.

								Kamila Bogdaňová
							         starostka obce	

V Klenove, 11.5.2016